אפוקליפסה - מלחמת העולם השנייה

"אפוקליפסה - מלחמת העולם השנייה" (בצרפתית: "Apocalypse, la 2e Guerre mondiale", ידוע גם בשם מלחמת העולם השנייה - סרט מלחמה) היא סדרת טלוויזיה תיעודית צרפתית אשר שודרה בשנת 2009, לציון 65 שנה לסיום מלחמת העולם השנייה, ומספרת על ההיסטוריה של מלחמה זו מזווית הסתכלותן של בעלות הברית.

את הסדרה הפיקו וערכו דניאל קוסטל ואיזבל קלארק.

הסדרה מורכבת מצילומים נדירים מחזית המלחמה כפי שצולמו בידי כתבים צבאיים, חיילים, לוחמי תנועת ההתנגדות הצרפתית, ואזרחים. קטעי הצילום שבסדרה, אשר צולמו במקור בשחור-לבן, נערכו והוסבו לצילום צבע, למעט מספר קטעי צילום, העוסקים לרוב בשואה, שנשמרו בצילום השחור-לבן המקורי.

הסדרה עלתה לראשונה ב-20 באוגוסט, 2009, תחילה בבלגיה ובהמשך בצרפת, ארצות הברית, נשיונל ג'יאוגרפיק, הממלכה המאוחדת, קנדה, אוסטרליה ואסיה. בישראל שודרה לראשונה הסדרה במאי 2010, עם קריינותו של אלכס אנסקי.

פרקי הסדרה
 המתקפה (1933-1939): עליית הנאציזם והפלישה לפולין, המלחמה המדומה.
 מפלה ניצחת (1939-1940): הקרב בדנקרק, המערכה על צרפת, הקרב על בריטניה.
 התלקחות (1940-1941): המערכה בצפון אפריקה, החזית היוגוסלבית, הקרב על יוון, הקרב על כרתים, מבצע ברברוסה, הקרב על סמולנסק והקרב על מוסקבה.
 נקודת מפנה (1941-1942): המתקפה על פרל הארבור, קרב מידוויי וגוודלקנל, מבצע בראונשווייג.
 הנחיתות הגדולות (1942-1943): כישלונות ראשונים למדינות הציר, קרב סטלינגרד, קרב אל-עלמיין השני, מבצע לפיד, המערכה בתוניסיה, קורסק ואיטליה.
 קץ הסיוט (1944-1945): שחרור צרפת והפלישה לגרמניה, כניעתה של גרמניה, הטלת פצצות האטום על הירושימה ונגסאקי וכניעתה של יפן.

דמויות
הסדרה כוללת פורטרטים של המנהיגים ודמויות המפתח במלחמת העולם השנייה:

 גרמנים 
 אדולף היטלר
 הרמן גרינג
 יואכים פון ריבנטרופ
 רודולף הס
 יוזף גבלס
 מרטין בורמן
 היינריך הימלר
 אלברט שפר
 אווה בראון
 מגדה גבלס
 וילהלם קייטל
 פדור פון בוק
 היינץ גודריאן
 פרידריך פאולוס
 ארווין רומל
 אריך פון מאנשטיין
 ולטר פון בראוכיטש

 צרפתים 
 שארל דה גול
 פיליפ לקלרק
 אנרי פיליפ פטן
 פול ריינו
 מוריס גמלאן
 אנרי ז'ירו
 שארל הונציגר

 בריטים 
 נוויל צ'מברלין
 וינסטון צ'רצ'יל
 ברנרד לו מונטגומרי
 ארתור האריס

 אמריקאים 
 פרנקלין דלאנו רוזוולט
 דווייט אייזנהאואר
 דאגלס מקארתור
 צ'סטר נימיץ
 ג'ורג' פטון
 צ'ארלס לינדברג
 הנרי פורד
 ג'וזף קנדי
 ג'ון קנדי

 סובייטים 
 יוסיף סטלין
 ויאצ'סלב מולוטוב
 גאורגי ז'וקוב
 סמיון טימושנקו
 ניקיטה חרושצ'וב
 אנדריי ולאסוב

 איטלקים 
 בניטו מוסוליני

 יפנים 
 הירוהיטו
 הידקי טוג'ו
 טומויוקי ימאשיטה
 איסורוקו יממוטו

דמויות נוספות:
 רוז גוולנד- ילדה בריטית שהייתה בת שנה כשהמלחמה פרצה.
 גאסטון סירק- נהג משאית צרפתי שנשבה כשגרמניה כבשה את צרפת.
 אוגוסט פון-קגנק- מפקד טנק מהורמאכט.

צנזור הקשרים בין הנאצים לאל-חוסייני
ביוני 2020 חשף העיתונאי ינון מגל שערוץ נשיונל ג'יאוגרפיק בישראל המשדר את הסדרה בליווי הקריינות של אנסקי, צנזר את הקטע המתעד את קשריו של שייח אמין אל חוסייני עם היטלר, את צילומו סוקר פלוגת חיילי אס אס מוסלמים ואף את קריינותו של אנסקי המתארת את זהותו של חוסייני.

ביקורת
המבקר דוד רוזנטל כתב באתר וואלה על הסדרה כי: "לראות את מלחמת העולם השנייה בצבע ולא בשחור-לבן זו חוויה יוצאת דופן, אבל כשהסיפור שחוק ומוכר, כפי שקורה ב"אפוקליפסה", התוצאה לא יותר טובה מעמוד האש".

מאידיך, העיתונאי יאיר אטינגר כתב ב"הארץ" ביקורת טובה לסדרה, ובין השאר כתב: "אך התוצאה היא סדרה מרתקת ומרשימה, חובה בעיקר למי שלומדים המון על השואה, וכמעט כלום על הקטל מסביב."

ראו גם
 העולם במלחמה

קישורים חיצוניים

 אפוקליפסה ב-France 2
 "מלה"ע ה-2: סרט מלחמה" באתר נשיונל ג'יאוגרפיק ישראל

 דווח על שחרור הסדרה,smithsonianchannel

הערות שוליים

קטגוריה:סדרות טלוויזיה תיעודיות
קטגוריה:סדרות טלוויזיה על מלחמת העולם השנייה
קטגוריה:סדרות טלוויזיה צרפתיות שעלו לשידור בשנות ה-2000